Valtari
Valtari (ქართ. წნევა, გამანადგურებელი ძალა) — ისლანდიური პოსტ-როკ ჯგუფ Sigur Rós-ის მეექვსე სტუდიური ალბომი. იგი გამოვიდა 2012 წლის 28 მაისს. ალბომის გამოცემის შესახებ გახდა ცნობილი ჟურნალ Q-სთან 2012 წლის 26 მარტის ინტერვიუდან. ბასისტ გეორგ ჰოულმის თქმით, მასში უფრო მეტი ელექტრონული ჟღერადობა იქნებოდა, ვიდრე წინა ალბომებზე, მაგრამ იგი საცეკვაო ალბომი არ იქნებოდა. ალბომის პირველი სინგლი, „Ekki Múkk“ გამოვიდა იმავე დღეს. 11 მაისს კომპოზიციამ Dauðalogn გაიჟღერა ტელესერიალის „ვამპირის დღიურები“ მესამე სეზონის უკანასკნელ ეპიზოდში. ჩანაწერების მაღაზიების დღეს, 21 აპრილს, ჯგუფმა გამოსცა სინგლის Ekki Múkk სპეციალური ვერსია, b-მხარით Kvistur.. 14 აპრილს სრულმა ალბომმა ინტერნეტში გაჟონა. 17 მაისს ჯგუფის ოფიციალურ საიტზე შესაძლებელი გახდა ალბომის მოსმენა ღონისძიების Valtari Hour ფარგლებში.